JUMAL KÕNELEB
Tere jälle!
Mida sa kõige rohkem igatsed?
Kas see on armastus?
Inimesed otsivad armastust ja head enesetunnet igalt poolt.
Mõned on valmis päris palju maksma, et midagigi head kogeda.
Kui vajad armastust, oled sa täiesti normaalne.
Kõik inimestena igatseme seda ja see on meie sügavaim vajadus.
Isegi psühholoogias tõdetakse,
et inimese suurim vajadus on vajadus olla märgatud ja kuuldud.
Räägitakse lähedusest, mis ongi armastus.
Miks oleme sellised?
Jumal lõi meid sellisteks.
Meid on algselt loodud armastusest
ja armastuse sihtmärgiks, aga ka sõltuvateks armastusest.
Meid ei loodud üksi olema.
Meid on loodud ühenduseks Temaga, kes on armastus.
Lõpuks mõistsin, et Jumal ise on see armastus.
Olin oma elus vajanud ja igatsenud armastust,
mis näitaks, et olen vajalik ning minu elul on tähendus.
Mis näitaks, et olen hea ja kõlban.
Tõeliselt hea oli kohata seda armastust Jeesuses.
Olin küll juba otsinud Jumalat, aga ei teadnud, et Ta on nii hea.
Jumal soovib valada oma armastust Sinu ja minu ellu.
Jeesus ütles,
et sellest peaks meid ära tundma, et meil on armastus isekeskis.
Me räägime sellel teemal,
sest soovime näha ka sinu elus armastuse revolutsiooni.
Tahame näha, et armastus,
mida me kõige rohkem vajame, saab tungida sinu ja minu elus esile.
Peale seda muutub ka kõik muu.
Räägime sellest ka seetõttu, et saime üle 15 aasta tagasi
Issandalt imelise kutsumuse Johannese evangeelium 15:12 kaudu.
Issand ütleb selles:
"Armastage üksteist nii, nagu mina olen teid armastanud."
See on sõnum, mis kannab
kogu meie Agape ühingut, meie kristlikku kooli ja lasteaeda.
Seesama sõnumit on Ta meile jätkuvalt rääkinud.
Sellele ehitasime kogu oma töö.
Tahame ka psühholoogidena öelda,
et oleme aastate jooksul märganud, kui tohutult võimas on armastus.
Ma poleks iial uskunud,
et armastus on tõesti selline nagu Piibel ütleb.
Armastus on tõesti ülevam ja parim tee.
Armastus võidab tõesti kõik, katab kõik ja usub kõik.
Armastust tuleb tahtlikult kasutada, õppida seda meelega ja teadlikult,
mitte istuda ja oodata, et see tuleks iseenesest.
Eriti mulle, kelle jaoks ei meeldi see teema kohe üldse.
Minus elab selline pisike karm tädi,
kes arvab, et tuleb lihtsalt elust läbi rühkida.
Pole siin mingit nunnutamist. - Armastus on nohikute jaoks.
Selliste memmekate jaoks. - Just.
Nagu see Jan, kes sellest muudkui jahub.
Tõde on aga see, et Issanda sõnul on see esmatähtis.
Mul oli vaja tutvuda selle armastusega.
Sa poleks seda vist tahtnud ja võib-olla isegi praegu ei taha.
Ma ju armastan Teda ja Ta ütleb, et annab mulle uue käsu:
"Armastage teineteist!" ning ütleb, et see on võrratu tee.
Ta räägib sellest kogu aeg.
Ma pidin armastusega tutvuma.
Selgus, et see ongi parem tee.
See on imeline.
Armastus võidab alati.
Armastus on nagu võti, mis avab keerulised olukorrad,
mis toob esile positiivse muutuse laste südametes ja eludes.
Armastus on tohutu relv õppetöös ning teeb imesid ka töökohal.
Kui täiskasvanud kasutavad armastust teadlikult oma töökohas
ning kolleegide vahel, toob see enesega hea vilja.
Tööarmastus on imeline,
kui mõistad, et töö on kingitus, mitte koorem Issandalt.
Ta tahab, et armastaksin oma tööd.
Kuidas see on võimalik?
Tähendab, et mulle meeldib päriselt minu töö
ja ma liigun selles edasi ning mul on tööd tehes hea olla.
Püsin armastuses ka tööd tehes.
Töö ei pea olema jube koorem, mida ma punnin kuidagi vägisi teha.
Kui hakkan seda käsku ka tööl olles kasutama,
siis muutub mu suhtumine, lõõgastun ja juhtuvad imelised asjad.
Pikemas perspektiivis
on sellest abielus abi aastast aastasse.
Sellest on palju abi ja see on õpitav asi.
Isegi selline paadunud tüüp õpib selle ära.
Mõnikord tuleb end tagant sundida, aga kui alla ei anna, saab asja.
Ka sinu süda pehmenes, kui ma sind piisavalt kallistasin.
Kogu aeg.
Just.
Me oleme asunud teekonnale ja vaatame Piibli armastuse teed.
Paulus ütleb seal, et näitab meile ülevama tee.
Esimeses kirjas korintlastele 12 hakkab ta sellest teest rääkima.
Sellega lõpeb 12. Peatükk ja algab armastuse ülistus.
Oleme seda juba paaris saateosas käsitlenud.
Milline on see tee, mida Piibel siin kirjeldab?
Esmalt öeldakse, et armastus on pikameelne.
Oleme kannatlikult seda teemat käsitlenud.
Mida seejärel öeldakse?
Armastus on õrn.
Õrn.
"Armastus hellitab."
Tahame rõhutada,
et me ei räägi tundest või püüdest vaid Jumala armastusest.
Algkeeles kasutatakse sõna agape.
Jumala agape armastus on õrn ja hellitab.
Minus tekitab see küll kohe hea tunde.
Mu Jumal, kes valitseb kogu universumi,
pole vaid kõikvõimas ja kohtumõistja kõige üle
vaid Ta on ka õrn.
Ta hellitab. - Ta on õrn.
Õpetussõnad 31:26:
"Ta avab oma suu targasti ja tema keelel on sõbralik õpetus."
Õpetussõnad 16:24:
"Sõbralikud sõnad on nagu kärjemesi, (või meesai),
magusad hingele ja kosutuseks kontidele."
Sõbralikud sõnad on kosutuseks kontidele.
Sõbralikkus on imeline.
See maailm siin on sageli päris karm koht elamiseks.
Inimesed ei ole kuigi sageli õrnad.
Mõnigi on kindlasti õppinud, et peab olema tugev,
et elus hakkama saada ja kasvatama endale paksu naha.
Jumala armastus on teistsugune.
See armastus on õrn.
Jeesus ütles, et viimseil päevil jahtub paljude armastus.
Maailmas tundub armastus olevat nagu ohustatud maavara.
Kui meil kristlastena see õnnestuks, oleks väga hea.
Kui meil õnnestuks
selles külmas maailmas hoida oma abielu kindlana
ja armastada meie lapsi, siis me teeme juba midagi head.
See on juba päris suur asi.
See, miks maailm on karm, tuleb selles olevast raha armastusest.
Sellest see tulebki,
et üha rohkem ja karmimalt otsustab raha kõiki asju.
Kui raha ehk mammona määrab, siis armastus ei määra asju.
Matteuse evangeeliumi kuuendas peatükis ütleb Jeesus,
et me ei saa teenida armastust ja mammonat.
Raha või armastus.
Kas see või teine.
Olen koolis töötades mures selle pärast,
et isegi rahvusvahelisel tasandil on surve päris tugev.
Juba lasteaiast alates tuleb mõelda kuidas laps saaks maailmas hakkama,
et neist saaksid asjalikud maksumaksjad
ja kannaksid head vilja tulevikus Soome riigi heaks.
Otsekui me vaataks asja nii, et lapsed on vaid kasumi tarvis.
Kasutegurid.
Lapsed kui mingi riigi äriasutus "OÜ Soome AB".
Kas elame vaid selle, s.t raha nimel?
Kas see otsustab elu põhiküsimusi kuni selleni, kas oleme olemas.
Kui me ei usu Jumalasse, arvame, et kõik on suur juhus,
me lihtsalt elame siin ja naudime seda nii kaua kui saab,
siis on mõistetav, et raha tõmbab meie tähelepanu.
See ju toob endaga head kaasa.
Me oleme siin olemas siiski hoopis teisel eesmärgil.
Kristlasena või kui sa ei ole veel kristlane,
on sul siin maailmas Jumala poolt antud kutsumus.
Sa oled ainulaadne ja sul on imeline ainulaadne kutse.
Sa oled tähtis.
Seetõttu on armastus nii oluline sõnum.
Kui maailm on karm, ei pea meie seda olema.
Paulus ütleb kirjas roomlastele: "Ja ärge muganduge praeguse ajaga."
Ärge muganduge praeguse ajaga.
Ära mine kaasa karmuse ja külmusega
ega maailmameelsusega, kus raha otsustab kõike
ja sulle pannakse kui otsa ette silt sinu saavutuste
ning kui väärtuslik sa sellegi kohaselt oled.
Kui oled liiga noor ja ei too ühiskonnale tulu,
siis pole sul mingit väärtust nagu seda pole ka pensionärina.
Natuke sedasi see on ju.
"Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Mis siis on hea, meelepärane ja täiuslik?
See on armastus ja selles on nii hea olla.
Tõde on siiski see, et seda igatseb ka see maailm.
Kõige valusamini ja kõige rohkem.
Kes teab mitmed inimesed on elu lõpul kahetsenud,
et nad on panustanud kogu oma aja raha teenimiseks.
Vaevalt on keegi oma surivoodil kahetsenud,
et veetis liiga palju aega oma naise ja lastega.
Issanda kohta öeldakse: Jesaja raamat 42:3:
"Rudjutud pilliroogu ei murra ta katki
ja hõõguvat tahti ei kustuta ta ära, ta levitab ustavalt õigust."
Kui meil on raske ja tunneme end
täpselt nagu Jan just kirjeldas, et meist pole mingit kasu
ja oleme ühiskonna silmis rühmas, mis mingit kasumit ei tooda,
siis Issanda kohta öeldakse, et rudjutud pilliroogu Ta ei murra
ja suitsevat tahti Ta ei kustuta ära.
Psalm 145:14: "Issand toetab kõiki, kes on langemas,
Tema ei ütle langenule, et astu aga kõrvale.
ja tema tõstab püsti kõik, kes on küüru vajutatud."
Ta on armuline ja õrn ning tõstab ja toetab meid.
Rääkides õrnusest ja sellest,
et Jumala armastus on õrn, on hea meeles pidada,
et Jumala armastuse põhikomponent on alati arm.
Just.
Arm ja andestus. - See ju ongi õrnus.
Näeme Jeesuse elust ja sellest, kuidas Tema inimestega käitus.
Isegi kui oli keelulisi inimesi,
kes elasid pattudes, siis Tema kohtles neid ikka õrnalt.
Ta käitus nendega viisakalt.
Selles on näha Jumala armastus, mis ei ole enesekeskne.
See on alati suunatud väljapoole.
Tunnen soovi julgustada sind, kes sa oled praegusel hetkel töötu
ning mõtled, et sul pole enam midagi teha.
Sa võid alati armastada võid teha midagi head,
olgu naabrile või helistada mõnele tuttavale.
Ma ei tea midagi sinu kohta,
aga enda jaoks kirjutasin kooli seinalegi:
"Armastus annab tähenduse."
Tunnen, et kui keskendun sellele,
et ma ka sel päeval armastan oma õpilasi, kolleege ja Joyd,
siis tekib koheselt ka tunne, et sellest tuleb hea päev.
Ma olen teinud midagi head ja olen saavutanud midagi.
Ma pole lihtsalt olnud tööl.
Armastus annab elule mõtte.
Just õrnus on selles karmis maailmas kulla hinnaga.
Kui Jumala armastus on juba meie südametesse välja valatud,
siis miks see ei tule nähtavale?
Miks see on sageli meie jaoks nii keeruline?
Üks kindlasti suurim armastuse takistus on hirm.
Ma kardan.
Kardan, et minust ei piisa.
Kardan, et ma ei oska,
et mul ei tule asjad välja ja mida teised mõtlevad.
Pole kerge haarata telefonitoru, helistada
või osutada kellelegi armastust, kui ma seejuures kardan.
Esimene Johannese kiri 4:18
ütleb väga julgustavalt: "Armastuses ei ole kartust,
vaid täiuslik (Jumala) armastus ajab kartuse välja,
sest kartuses on karistus, aga kartja ei ole saanud täiuslikuks armastuses."
Täiuslik Jumala armastus (agape) ajab ära kogu hirmu.
Kui saame Tema lähedal elada ja võtta Temalt seda armastust vastu,
pidada seda armastust meeles ka praegusel hetkel juba,
kui me räägime armastusest, eriti kui Jan räägib sellest hästi.
Me räägime õrnusest ja need sõnad lähevad nagu seemned südamesse.
Need tekitavad meis armastust.
Just.
Kui sellest räägime
on tõesti hea meeles pidada, et allikas on Issand.
Tema on armastus mitte meie.
Teiseks seda, et see on tõesti tee, millele Jumal meid kutsub.
Teine kiri Timoteosele 2:24 ütleb: "Issanda sulasel
ei ole tarvis tülitseda, vaid ta olgu lahke kõikide vastu."
Issanda teenija ei tohi tülitseda vaid ta olgu lahke kõikide vastu.
Me kõik oleme Jumala teenijad.
Me ei tohiks tülitseda.
Peaksime olema lahked kõikide vastu.
Kui siiski tekib tülisid, tuleb järele mõelda.
Võtta paus. - Just, seejärel paluda vabandust.
Apostlite tegude raamatus öeldakse,
et meid tuleks ära tunda sellest, et meie sees on armastus.
Mõnikord on see keeruline ja tahaksin sind julgustada -
asi pole selles, et meist saaksid superinimesed,
vaid Tema, kes on armastus, elab meie sees
ja mida lähemale sa tuled Talle ja mida rohkem õpid Teda tundma,
hakkab Tema loomus mõju avaldama sinus ja minus.
Mõnikord, kui on raske, aitab ka ülistusmuusika kuulamine.
Võid panna rahustava
ülistusmuusikaloo mängima ja lihtsalt puhata selles ligiolus.
Korraga on sul jõudu armastada,
korraga ongi hellust ja armastus ligimese vastu.
Ma olen märganud ühte asja ja see on mulle oluliseks saanud.
Kui ma olen lõõgastunud, siis armastus tuleb paremini esile.
See kirjakoht peab paika, et Jumala armastus on juba
valatud meie südametesse Püha Vaimu kaudu.
Asi pole nii, et ainult siis saab armastada,
kui oled ise lapsena armastust kogenud.
Ei, kuna Jeesus elab meie südames,
on Tema armastus juba igaühe meie südamesse valatud.
Võime rahuneda.
Sageli olen pinges ja hirmul.
Kui ma tahtlikult lõõgastun,
hakkan rahunema ja armastus voolab kergemini.
Just.
Piibel räägib armastusest ja õrnusest, ei pole see passiivne
ega ka mingi nõrkus nagu Joy mainis karmusest rääkides.
Jumala armastus on aktiivne, see sirutub välja.
See püüab alati teha head ja laseb meil teha rohkem häid asju.
Minu meelest on huvitav käsk: "Ära tee teisele seda,
mida ei taha, et sulle tehtaks", sest seda pole otseselt Piiblis.
Selline kuldreegel leidub küll mitmetes teistes usundites -
ära tee teistele seda, mida endale ei soovi -
aga Piiblis on tegelikult öeldud hoopis järgnevat:
"Tee teisele seda, mida soovid endale tehtavat."
Tee teistele seda, mida tahad, et sulle tehtaks.
Ole ise aktiivne,
lase armastusel esile tulla ja tee häid tegusid.
Mitte ära väldi üksnes halba.
Tee häid asju,
lase Jumala armastusel saada sind kätte.
Armasta seda külma maailma, kuigi seda pole alati lihtne teha.
Ometigi just see annab elule mõtte ja otstarbe.
Imeline eeskuju sellest on ema Teresa.
Iseenesest ta ei teinud mingeid tohutuid imetegusid.
Ta lihtsalt armastas ligimest nii,
et kogu maailm siiamaani kiidab ja väärtustab tema tegusid.
Mis see oli? Hoolis ligimesest.
Jaakobuse kiri 3:17:
"Aga ülalt pärinev tarkus on esmalt puhas.."
Kuidas mõistame, milline on Jumalalt tulev tarkus,
kuidas me tunneme ära selle, mida Issand räägib ja Tema tarkuse?
Siin on kirjutatud nõnda: "Aga ülalt pärinev tarkus
on esmalt puhas, siis rahumeelne, leebe, kuulekas, tulvil halastust
halastust ja häid vilju, erapooletu, teeskluseta."
Need on asjad,
mille järgi saame aru, et see asi on Issandast.
Leebe, kuulekas, rahulik, puhas, ei kõhkle ega teeskle.
Kui mõni asi on maha rõhuv, süüdistav, riiakas, ahistav,
siis seda ei ole teinud Agape, see asi ei ole Jumala tegu.
Jumal ei tee niimoodi.
Jumal tõstab rõhutud üles,
Ta aitab kõiki langenuid,
Ta on õrn, täis heldust ja headust.
Kui see sõnum sind puudutab
ja tunned ise, et su süda on päris kõva
või sa pole pikka aega suutnud hoolida või olla lahke,
siis tean, et Jumal tahab puudutada sind just praegu.
Mitte selleks, et sind hukka mõista vaid selleks, et sind aidata.
Süda sulab siis, kui Jumal seda puudutab.
Kui sul on parem olla, siis see jõuab ka teisteni.
Tahan täna sinu eest palvetada.
Issand, palun nende eest,
kes tunnevad, et süda on kalgistunud.
Olgu selle põhjus milline tahes.
Tänu, Püha Vaim, et armastus on valatud meisse Sinu kaudu
ja Sa puudutad oma armastusega just praegu
iga südant, kes igatseb armastust, vabadust ja rahu.
Tule Püha Vaim, muuda see kivine süda lihaseks südameks,
mis on pehme, et Su armastus saaks taas voolata.
Kadugu kõik takistused - olgu hirm, vaev või mured.
Kadugu need, Jeesuse nimel.
Voolaku armastus vabalt meie kõikide eludes, Jeesuse nimel!
Tänu, et Su armastus voolab vabalt meie kõigi südameisse.
Aamen.
Oleme väga tänulikud saadud tagasiside ja palvesoovide eest.
Meil on nüüd ka palvemeeskond, kes aitab meid, et jõuaksime
palvetada kõigi nende eest, kes meiega ühendust võtavad.
Tänu ka saadud tänuavalduste eest.
Kui soovid teada rohkem meie töö kohta,
võid külastada kodulehekülge: www.kristillinenkoulu.org
Sealt saad rohkem informatsiooni.
Ole õnnistatud, Jeesuse nimel!
Ole julge Temas ja tea,
et Ta armastab sind rohkem kui võiksid iial mõelda.
Rohkem kui keegi teine.
Ole õnnistatud!
TV7 on saanud palju positiivset tagasisidet
saatesarja kohta "Jumal kõneleb".
Loen teile ühe kirjadest ette:
"Tere! Tahan tänada saatesarja "Jumal kõneleb" eest.
See on muutnud mu arusaama, mida tähendab uskuda Jumalasse.
Eriliselt julgustav oli saateosa nimega "Õnnistus".
Seda tuleks õpetada meie kogudustes rohkem.
Selline õpetus vabastab, tervendab ning annab meile uue identiteedi.
Õpetus paneb vaatama Jeesusele, mitte meile endile.
See kergendab meie sammu ja sellest on hea rääkida ka teistele.
See on tõeline rõõmusõnum Jeesusest.
Kui "Jumal kõneleb" saade puudutab ka Sinu südant,
siis toetad saate tegemist nii rahaliselt kui palves.
Võid helistada saate ajal numbrile 9001777
ja sellega annetad 7 eurot just selle saate toetuseks.
Võid kasutada ka ekraanile tulevaid kontonumbreid ja selgitust.
Aitäh toetuse eest ja õnnistust Sinu ellu!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin